Berlingske Tidende, 1788-10-01
Under Dato Christiansborg Slot den 11te Junii d. A. er Udkommet en Forordning, hvorved bekiendtgiøres: At da Hs. Majestæts Forordning af 4 Nov. 1776 skiærpede Forandene imod Græs= eller ustaldede Øxens Udførsel af Jylland, og bestemte anseelige Præmier og Benaadninger for Udskibning af saltet Staldstude=Kiød m.v., var det Hs. Majestæts Øyemed, derved at see den mærkeligen aftagne Qvæghandel paa nye oplivet ved større Afsætning for Stald=Øxen til fremmede Steder og i Følge deraf ved større Afsætning for ustaldet Qvæg til Staldning i Landet. Men dette Hs. Majestæts Øyemed har Hs. Majestæt ikke seet fyldestgiort; Thi ikke allene er Udførselen af staldet Qvæg til fremmede Steder og til Hs. Majestæts Hertugdomme endnu, som da bemeldte Forordning gaves, kun en Tredie Deel til en Fierde Deel af det den var i de ældre Tider; men endog er den i nogle Aar formedelst Krigen imellem fremmede Magter begyndte Afsætning af Staldstude=Kiød nu saa godt som ophørt. Jmidlertid har Hs. Majestæt fra adskillige Egne i Jylland hørt Klager over Mangel af Afsætning for ustaldet Qvæg i Landet, deels formedelst forbemeldte aftagne Afsætning af Staldstude fra Sædegaardene og Kiøbstæderne, og deels fordi en meget stor Deel af Sædegaardene have aflagt Stald-Fedning og anlagt Meierier. Tilligemed disse Omstændigheder haver Hs. Majestæt taget i Betragtning, at, da Udførselen af Græs=Øxen efter Forordningen af 28 Mai 1701 indtil den i Andledning af Qvægsyge udkomne Forordning af 29 Aug. 1747 var tilladt igiennem Markeder, findes det ikke, at de flere Sædegaarde, som da staldede frem for nu, savnede ustaldet Qvæg til Jndkiøb og Opstaldning. Med Hensigt til alt dette, saavelsom og for at lette Byrderne, som Sædegaardene selv føle, deels ved den paalagte høie udgaaende Told af Stald Øxen, deels ved anden Tvang, som dermed er forbunden; Og overalt for at giøre Hs. Majests. Rige Danmark deelagtig med Hs. Majestæts Hertugdomme i saadanne Friheder, som kunne fremme deres fælleds Qvæghandel, og ved den opmuntre til desto meer Tillæg og Opdræt af Qvæg, befaler og anordner Hs. Majestæt herved: Det skal være alle og enhver uformeent, at feede eller forre sine Øxen, som sit andet Qvæg, paa Græs eller paa Stald, eftersom han dertil har Evne og Leilighed. Ligeledes skal der være alle og enhver tilladt at sælge saadant foeret eller fredet Qvæg til hvem han vil, samt at uddrive det eller lade det uddrive til uden og indenrigske Steder, altsaa og til Hs. Majestæts Hertugdomme, til hvad Tid af Aaret han finder det beleiligst. Herved ophæves altsaa aldeles de hidtil værende Forbude med Græs= og ustaldede Ørens, samt Køers og unge Qvægs Udførsel af Danmark; Herved ophæves ligeledes de hidtil værende Anordninger, som have bestemt UddrivningsTiden for Øxen til Foraaret inden 1 Mai; Herved udstrækkes end videre Friheden til at feede Øxen, som hidtil har været Kiøbstædborgere og visse Landboere allene tilladt, til enhver, som deraf kan og vil benytte sig; Og herved tillades det Slagtere som andre Øxenkiøbere at tilhandle sig Øxen, hvor de finde sig dem tienligt; ligesom saadant allerede hidtil har været og er tilladt, i Henseende til Køer og Heste. Dog, naar og for saavidt Anordninger og Foranstaltninger mod Qvægsyge herudi skulde giøre Forandring, da skulle disse Anordninger og Foranstaltninger, saalænge de gielde, nøie overholdes og følges.